Derek Prince'i Teenistus
Kas mõistad, kui väärtuslik sa oled?
Osa 2/3
Märkasin, et lepingus, mille Jumal Noaga pärast veeuputust tegi,
ütles Ta: iga isik, kes tapab inimese,
vastutab selle eest oma eluga, kuna inimene loodi Jumala näo järgi.
Mõrv ei tähenda ainult inimese tapmist,
vaid see hävitab Jumala kuju inimeses.
Seepärast on surmanuhtluse kaotamine
mitu sammu tagasi, mis see riik ja paljud teised teinud on.
Ühel päeval nõuab Jumal rahvastelt vastust selle eest,
mis nad teinud on.
Ruth räägib ka ühel hommikul sellest, kuidas olla Jumala naine.
Ta mainib.. olen selle ütluse temalt varastanud,
kuid ta andestab mulle. Ta ütleb:
kogu loomise käigus polnud ühtegi asja, mis polnud hea,
kuni mees avastas, et tal pole kaaslast.
Esimene asi, mis Jumal ütles, oli, et inimesel pole hea üksi olla.
Kõik, mis Jumal selle hetkeni loonud oli, oli hea.
Nii et naisel on üks eriline koht.
Ilma naiseta ei ole mees see, kes ta olema peaks.
1 Moosese 2:19 ütleb: "Ja Issand Jumal valmistas
mullast kõik loomad väljal ja kõik linnud taeva all
ning tõi inimese juurde, et näha, kuidas tema neid nimetab.
Ja kuidas inimene igat elavat olendit nimetas,
nõnda pidi selle nimi olema. Ja inimene pani nimed
kõigile kariloomadele ja lindudele taeva all ja kõigile metsloomadele,
aga inimesele ei leidunud abilist, kes tema kohane oleks."
Mulle meeldib öelda "abiline, kes teda täiustab".
Usun, et seda teeb naine mehele - teeb ta täielikuks.
Minu puhul kehtib see kindlasti.
"Siis Issand Jumal laskis tulla raske une inimese peale
ja see jäi magama; siis ta võttis ühe tema küljeluudest
ning sulges selle aseme taas lihaga. Ja Issand Jumal ehitas küljeluu,
mille ta inimesest oli võtnud (ehitanud - heebrea),
naiseks ja tõi tema Aadama juurde."
Paljud teist, mehed olete nõus, et naised on üks suur saladus?
Ja kuidas suudaks keegi ehitada küljeluust naise?
Sellele pole mingit seletust. Paljusid asju selgitatakse,
kuid sellest Piibel vaikib.
Peame lihtsalt kummarduma Jumala seletamatu tarkuse ees.
Issand tõi naise mehe juurde ja Aadam ütles:
"See on nüüd luu minu luust ja liha minu lihast.
Teda peab hüütama mehe naiseks.."
Heebrea keeles on mees "ish", naine "isha",
seega kahe sõna vahel on otsene seos.
"..sest ta on mehest võetud!
Seepärast jätab mees maha oma isa ja ema ning hoiab oma naise poole,
ja nemad on üks liha!"
Selline on inimkonna algne loomine.
Oleme jumalik looming.
Väga tagasihoidlik materjal, kuid jumalik teos.
Kui me seda ei mõista, ei leia me elus iial seda rahuldust,
mida vajame.
Kui me ei mõista, kui kirjeldamatult väärtuslikud oleme.
Kui oleme endast viletsal arvamusel, ei saa me iial saada selleks,
kelleks Jumal meid plaaninud on.
Me kõigi jaoks on väga tähtis selle tõsiasjaga tegeleda.
Jumala kuju meis on küll rikutud ja rüvetatud,
kuid see on siiski seal olemas.
Sellepärast ütles Jumal, et kui inimese mõrvad,
maksad selle eest oma eluga.
Sest Jumala kuju on selles inimeses.
Kui teeme abordi, siis teeme abordi Jumala kujule.
Ei puuduta seda teemat täna, sellest on küllalt räägitud.
Aadam ja Eeva loodi ühel ülimal põhjusel -
et olla koos Jumalaga.
Pühakiri näitab selgelt, et Jumal tuli igal õhtul aeda.
Seal öeldakse, et Jumal käis ringi, kui päev viluks läks.
Siis Jumal tuli, et olla koos Aadama ja Eevaga.
Kuid teate ka maost.
Sellest tahaksin hiljem pikemalt rääkida.
Jumal andis Aadamale ülesande.
Ülesandeks oli aeda hooldada.
Ta ülesandeks oli aia eest hoolitseda, seda kaitsta,
selle üle valvata ja ta ebaõnnestus selles.
Inimkonna esimene ebaõnnestumine oli mehes.
Esimene, mis tegelikult kirja pandi, oli naises,
kuid mees oli hooletu oma kohustuses.
Ta polnud seal, kus ta oleks pidanud olema.
See on meie tänapäevase elu probleem -
kohusetundetud mehed.
Mehed, kes on oma kohustustest loobunud.
Ja peaaegu paratamatult on naised võtnud positsiooni,
et seda tühimikku täita.
Kuid see polnud iial Jumala plaan.
Jumalal on üks plaan ja see toimib.
Loeme kiusatusest, mis Eevale esitati,
kuid pead meeles pidama, et see oli Aadama süü,
et Eeva seal ilma kaitseta oli, ja et madu aeda pääses.
Aadam oleks pidanud aeda kaitsma.
1 Moosese 3 ütleb: "Aga madu oli kavalam
kõigist loomadest väljal, kelle Issand Jumal oli teinud,
ja ta ütles naisele: "Kas Jumal on tõesti öelnud,
et te ei tohi süüa mitte ühestki rohuaia puust?"
Ta ei eiranud koheselt Jumala Sõna, vaid ta seadis selle küsimärgi alla.
Kui Eeva aga selle küsimuse üle mõtisklema jäi, sai ta lüüa.
Sel hetkel, kui laseme end Jumala Sõnas kahtlema hakata,
oleme teel kaotuse poole.
Kui vaatame tagasi viimase saja aasta ajaloole,
19. sajandi lõpu poole oli üks teoloogide liikumine,
algselt vist Saksamaal.
Nad hakkasid kahtlema, kas Piibel oli ikka täpne ja
inspireeritud Jumala Sõna või oli see üks kirjutiste kogum.
See liikumine levis teistele maadele: Norrasse, Suurbritanniasse,
lõpuks Ameerikasse.
Kuid selle tagajärjed, kui kaalutleda uskmatust
Jumala Sõna suhtes, on niivõrd katastroofilised,
et peame kõik seda teemat tõsiselt võtma.
See algne küsimus tõstatati kõigepealt Saksamaal
ühe Saksa teoloogi poolt.
Saksamaalt on esile tulnud kaks meest,
kes on põhjustanud rohkem inimkannatusi,
kui peaaegu ükski teine isik inimajaloos.
Esimene oli Karl Marx ja teine Adolf Hitler.
Minu arvates olid nemad Jumala Sõna üle kahtlemise
otsene tulemus.
Kui jääme selle küsimuse üle mõtisklema,
oleme saatana väele tee avanud.
Madu ütles naisele: "Kas Jumal on tõesti öelnud,
et te ei tohi süüa mitte ühestki rohuaia puust?"
Ja naine vastas maole: "Me sööme küll rohuaia puude vilja."
Ta ei tahtnud teadvustada, et mingid piirangud olid seatud.
"..aga selle puu viljast, mis on keset aeda, on Jumal öelnud:
Te ei tohi sellest süüa ega selle külge puutuda, et te ei sureks!"
Ja madu ütles naisele: "Te ei sure, kindlasti mitte,
aga Jumal teab, et päeval, mil te sellest sööte,
lähevad teie silmad lahti ja te saate Jumala sarnaseks,
tundes head ja kurja."
Siin on kolm sammu allapoole.
Inglise keeles algavad need kõik d-tähega, Jumala Sõna suhtes:
selles kahelda, seda mitte uskuda ja kolmas samm - mitte kuuletuda.
Kui hakkad kahtlema, siis lakkad uskumast.
Kui lakkad uskumast, siis mingi aja pärast lakkad ka kuuletumast.
Me ei saa lasta endal mõtiskleda saatana küsimuste üle
Jumala Sõna suhtes.
See kõlab väga intellektuaalselt, vägagi ausalt,
peame tunnistama, et me ei tea. Kuid see viib katastroofini.
Ilmselt kõik teame seda traagilist stseeni, mis nüüd järgneb.
Eeva sõi hea ja kurja tundmise puust ja andis ka oma mehele.
Nad mõlemad sõid ja nende silmad läksid lahti.
Kui nad said teadmise, mis nad siis esimesena mõistsid?
Nad teadsid, et nad olid alasti.
See oli esimene teadmine, mis söömise läbi tuli.
Nad visati aiast välja.
Kuid Jumal ei andnud oma lõputus halastuses inimkonna suhtes alla.
Tal oli plaan ja Ta oli otsustanud selle täide viia.
Vaatame Jaakobuse 4:5.
See salm on pea igas tõlkes erinev, kuid annan teile versiooni,
mis usun, et on õige tõlge.
Juhtumisi on see NASB tõlkeversioon ja see on arusaadav.
Jaakobuse 4:5 "Või arvate, et Pühakiri ütleb asjata:
"Kadeduseni ta igatseb Vaimu, kes on asunud meisse"?"
Jumal igatseb kadeduseni Vaimu, kelle Ta meisse elama on pannud.
Kui Ta hingas end inimesesse, rajas Ta armastussuhte,
mida Ta pole iial olnud nõus tühistama ega tagasi võtma.
Hoolimata kõigest kurjast, mida oleme teinud,
hoolimata kõigist hädadest ja katastroofidest,
mis patt me peale toonud on,
igatseb Jumal kadeduseni Vaimu, kelle Ta meisse pani.
Mõnedele ei meeldi see ütlus, et Jumal on armukade Jumal.
Minu jaoks on see aga tohutu näide Jumala armulikkusest,
et Ta üldse tunneb armukadedust meiesuguste inimeste vastu.
Et Ta tahab me armastust nii väga, et on armukade,
kui armastame sellele vastupidiselt.
Määratud ajal, sajandite jooksul töötas Jumal välja plaani,
kuidas inimene endaga lepitada.
Selleks plaaniks oli Jeesus.
Mulle väga meeldib Sakkeuse lugu. Kes teab seda lugu?
Luuka 19. See on Jumala lunastava plaani täideviimine.
Luuka 19:1 "Ja kui Jeesus jõudis Jeerikosse, läks ta sealt läbi.
Ja vaata, seal oli mees, Sakkeus nimi; see oli tölnerite ülem,
ja ta oli rikas." Teda ka vihati,
sest juudid vihkasid neid, kes roomlaste nimel makse kogusid.
Tavaliselt ei olnud nad ka ausad, nad teenisid ebaseaduslikult
vahekasu enda jaoks.
Kuid ta kuulis, et Jeesus läheb sealt mööda ja tahtis Teda näha,
kuid rahvahulga pärast ta ei saanud, sest ta oli lühikest kasvu.
"Siis ta jooksis ettepoole ja ronis mooruspuu otsa, et teda näha,
sest Jeesus pidi sealtkaudu minema."
Kui satud Iisraeli turismireisile, siis reisijuhid viivad teid ilmselt
selle sama mooruspuu juurde, mis muidugi pole see sama puu,
kuid tahan rõhutada midagi väga huvitavat.
Mooruspuul on väga sile koor ja oksad on tüve küljes päris kõrgel.
Nii et mooruspuu otsa pole lihtne ronida.
Väikseid, madalaid oksi pole ja puukoor on libe.
Ma ei tea, mis Sakkeus tegi, võib-olla hüppas üles,
haaras kätega oksast ja tõmbas end üles,
kuid see nõudis pingutust.
Lisaks oli ta päris rikas mees ja tal polnud väga väärikas
puu otsa ronida.
Kuid ta oli seal ja ta tahtis ainult korraks Jeesust näha,
rohkem ta ei oodanudki.
Kui Jeesus mööda läks, sai ta Teda üle rahvahulga peade näha.
Kuid midagi juhtus, mida ta üldse ei oodanud.
Kui Jeesus sinna jõudis, jäi Ta seisma.
Ta vaatas üles ja ütles: Sakkeus, tule ruttu alla,
jään täna ööseks sinu juurde.
Märkan, et Jeesust ei pidanud kellegagi tutvustama.
Keegi ei öelnud: see on Sakkeus, maksukoguja.
Jeesus teadis teda kohe.
Ma pole kindel, kas Sakkeus mõistis, mis talle öeldi:
ööbin täna sinu juures.
Ta ronis alla ja tuli koos Jeesusega oma majja,
kõik kritiseerisid: Ta läheb maksukoguja juurde,
mehe juurde, kes ebaausalt makse kogub.
Sakkeus ütles aga: poole oma varandusest annan ma vaestele,
ja kui olen kelleltki midagi välja pressinud,
siis ma annan neljakordselt tagasi. Aga Jeesus ütles:
täna on sellele kojale tulnud pääste.
Märkan üht pääste juures - see mõjutab seda, mida oma rahaga teed.
Kui väidad, et oled päästetud, kuid pole kunagi muutnud,
kuidas oma rahaga ümber käid, siis kahtlen, kas oled päästetud.
Sest niipea kui pääste Sakkeuse juurde tuli,
muutus see, kuidas ta rahaga ümber käis, täielikult.
Kui nad siis kõik kritiseerisid, ütles Ta nii, Luuka 19:10:
"Sest Inimese Poeg on tulnud otsima ja päästma kadunut."
Jumal ei loobunud iial sellest hingusest,
mis Ta sellesse savist ihusse hingas.
Ja lõpuks saatis Ta Jeesuse, et tuua see enda juurde tagasi.
Ta tuli otsima ja päästma kadunut ja ära lõigatut.
Sellepärast Jeesus tuligi.
Ta tuli Aadama järeltulijate pärast.
Ta lemmiknimeks, mis esineb Uues Testamendis üle 40 korra,
oli Aadama poeg (Inimese Poeg).
Ta oli Taaveti poeg, Aabrahami poeg,
kuid kutsus ennast Aadama pojaks (Inimese Pojaks) -
Aadama soo esindajaks.
Ta tuli meid päästma.
Nii väärtuslikud oleme me Jumala silmis.
1 Korintlastele 15 on üks väga põnev kirjakoht.
1 Korintlastele 15:45 alates: "Nõnda on ka kirjutatud:
"Esimene inimene Aadam.."
Aadam on heebrea keeles otseselt seotud sõnaga "maa" - "adama".
Nii et ta nimi näitas, et ta on maast võetud.
"Esimene inimene Aadam sai elavaks hingeks."
Viimne Aadam (s.o Jeesus) sai vaimuks, kes elustab."
Esimene inimene oli maast muldne, teine inimene oli Issand taevast.
Jeesusel oli 2 tiitlit, väga tähtis on neid õiges järjekorras hoida.
Kõigepealt oli Ta viimane Aadam, Ta oli kogu aadamliku pärandi lõpp.
Kogu patt, vastuhakk ja kurjus lõpetati Ta surmas.
Kui Tema suri, suri ka see. Kui Tema maeti, maeti ka see.
Kui Ta üles tõusis, tõusis Ta teise inimesena,
uut tüüpi inimesena, kui uue inimsoona -
Immanueli soona, Jumal-inimese soona.
Soona, milles Jumal ja inimene on kokku liidetud üheks olemuseks.
Sellesse oleme usu läbi sündinud, kui usume Tema lepitavasse surma
ja võidukasse ülestõusmisse, saame osaks teisest inimesest -
uut sorti inimeseks, kes varem pole eksisteerinud,
kus Jumal ja inimene on üheks isikuks liidetud.
See on meie kui kristlaste saatus.
1 Timoteose 2:5 ütleb: "Üks on ka vahemees Jumala ja inimeste vahel:
inimene Kristus Jeesus."
See oli mitmeid aastaid pärast Jeesuse surma ja ülestõusmist.
Seega Jumala troonil on inimene - inimene Jeesus Kristus.
See on erakordne mõte, mõtleme sellele vaid hetkekski:
meie inimsoo esindaja on universumi kõrgeimas paigas -
inimene Jeesus Kristus Jumala troonil.
Jumal võtab kõige madalama ja tõstab Ta kõige kõrgemale.
Ta alustas maamullast, kuid Ta oli määratud jõudma Jumala troonile.
Kõige madalamalt kõige kõrgemale.
Tahan vaadata kahte tähendamissõna: Matteuse 13,
oled juhtunud sinna, see on 7 tähendamissõnaga peatükk.
Rikkalik ja põnev peatükk, kuid vaatame kahte lühemat:
üks koosneb ühest salmist, teine kahest.
Salm 44, mu Piiblis on pealkirjaks: "Tähendamissõna peidetud aardest",
Jeesus räägib: "Taevariik on põllusse peidetud aarde sarnane,
mille inimene leidis ja peitis jälle.
Ta läks rõõmuga ja müüs ära kõik, mis tal oli, ning ostis selle põllu."
Kui kujutad end ette Lähis-Ida minevikku,
kuidas see aare sinna põllusse sai?
Ilmselt tungis maale võõrvägi, inimene kartis omandist ilma jääda,
nii et ta läks kiiresti ja mattis oma varanduse põllusse.
Kes teab, mis juhtus - puhkes sõda ja ta ei jõudnudki tagasi.
Varandus jäi aga põllusse maetuna.
Siis tuleb teine mees ja leiab varanduse.
Ta on päris osav, ma ütleks.
Ta ei räägi sellest kõigile, ta matab varanduse maha,
läheb ja ostab põllu endale nagu see oleks tavaline põld.
Võib-olla maksab natuke liiga kallist hinda.
Inimesed imestavad, miks ta küll selle põllu ostab,
seal pole ju midagi, see pole seda hinda väärt.
Kui ta aga põllu omanik on, kaevab ta varanduse välja.
Siis mõistavad inimesed, miks ta selle põllu ostis.
Tahan öelda, et see mees on Jeesus.
Tean, et tähendamissõnu saab mitmeti tõlgendada.
Kuid tahan seda niimoodi tõlgendada: see mees on Jeesus,
põld, millest see räägib, on maailm.
Jeesus suri kogu maailma eest, maksis hinna kogu maailma eest,
kuid maailm pole see, mis Ta tahab,
vaid seda varandust põllus. Mis on see varandus?
Jumala rahvas.
Ta oli nõus maksma hinda väliselt väärtusetu põllu eest,
et saada endale varandus,
milleks oleme meie sinuga.
Nii palju hoolib Ta minust ja sinust, nii kõrgelt hindab Ta meid,
nii palju tähendame Talle, me pole tähtsusetud, tühised,
väärtusetud.
Oleme ülimalt väärtuslikud, nii väärtuslikud,
et Jeesus andis oma elu, et meid endale osta.
Tänasest alates ära enam kunagi räägi endast, et oled tähtsusetu või
tühine või mõttetu.
Lihtsalt viska selline mõtteviis eemale, see pole piibellik.
Ma ei ütle, et peaksid uhke olema, kuid ütlen,
et mõistaksid oma tõelist väärtust.
Sest sellise suhtumisega ei saavuta sa midagi:
vaene mina, ma ei suuda midagi, olen lihtsalt üks väike..
See pole Jumalale meelepärane, sa oled Jumala poeg või tütar,
Jumalal pole teisejärgulisi lapsi.
Sa oled tähtis, oled väga, väga väärtuslik,
oled eriline, hakka seda täna mõistma.
Heida see allasurutud suhtumine, see väärtusetuse tunne.
Sa ei pea vabandama, et oled sina ise.
Sina olid see, keda Jumal tahtis.
Ta tahtis sind sellisena, nagu oled, kuid Ta ei jäta sind selliseks.
Sa ei too Jumalale au olles nii alandlik,
sest see pole alandlikkus, see on tegelikult uskmatus.
Sa oled Jumala laps täna, kui võtsid Jeesuse usu läbi vastu.
Oled osa sellest varandusest.
Usun, et evangeeliumi teenistus on varandus välja kaevata.
Jeesus ostis põllu, Ta jätab väljakaevamise meile.
Kui varandus on pikka aega maa sees olnud,
on see tihti rikutud ja tuhmunud.
See on ka osa teenistusest see jälle läikima lüüa,
puhtaks teha.
Usun, et see on teenistus, mille Jumal mulle on andnud -
lüüa läikima see varandus, mis on nii kaua maa sees olnud.
Jumal on andnud mulle tunnetuse mõista Jumala rahva väärtust.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik